ระเบียบการประปานครหลวงระเบียบการประปานครหลวงฉบับที่๒๐ว่าด้วยเครื่องแบบพนักงานการประปานครหลวง(พ.ศ.๒๕๔๔) โดยที่เป็นการสมควรให้มีเครื่องแบบและเครื่องหมายของพนักงานการประปานครหลวงเพื่อความเหมาะสมและความเป็นระเบียบเรียบร้อย อาศัยอำนาจตามความในมาตรา ๓๓ (๒)แห่งพระราชบัญญัติการประปานครหลวง พ.ศ. ๒๕๑๐ จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบการประปานครหลวงฉบับที่ ๒๐ ว่าด้วยเครื่องแบบพนักงานการประปานครหลวง (พ.ศ. ๒๕๔๔)ข้อ ๒[๑] ระเบียบนี้ให้ใช้บังคับตั้งแต่วันที่ ๑ตุลาคม พ.ศ. ๒๕๔๔ เป็นต้นไปข้อ ๓ ให้รองผู้ว่าการ (บริหาร)รักษาการตามระเบียบนี้และกำหนดเครื่องแบบปฏิบัติงานของพนักงานบางกลุ่มได้ตามความจำเป็นข้อ ๔ เครื่องแบบพนักงานให้มีสองชนิดคือ(๑) เครื่องแบบปฏิบัติงานใช้ในโอกาสปฏิบัติงานปกติ(๒) เครื่องแบบพิธีการ ใช้ในงานพิธีต่างๆตามที่กำหนด มีสองประเภท คือก. เครื่องแบบปกติขาวข. เครื่องแบบเต็มยศข้อ ๕ ส่วนประกอบของเครื่องแบบพนักงานมีดังต่อไปนี้(๑) เครื่องแบบปฏิบัติงานก. พนักงานชาย ให้ใช้เครื่องแบบสีกากี ประกอบด้วย๑. เสื้อ ให้ใช้เสื้อได้สองแบบแบบที่หนึ่ง เสื้อเชิ้ตสีกากีแขนยาวรัดข้อมือหรือแขนสั้นเหนือข้อศอกเล็กน้อยแบบที่สอง ใช้เสื้อแบบตรวจการในโอกาสที่ผูกเนกไทให้ใช้เนกไทสีดำเงื่อนกลาสีสอดชายไว้ภายในเสื้อใต้ดุมเม็ดที่สอง๒. อินทรธนูให้ใช้อินทรธนูอ่อนติดแถบสีทองตอนบนบนขมวดกลมตามขนาดของแถบพื้นสีกากี ขอบตอนล่างสีฟ้า ใช้กับเสื้อแบบที่หนึ่ง ตามระดับของพนักงาน๓. กางเกงให้ใช้กางเกงแบบราชการ สีกากี ขายาว ไม่พับปลายขา๔. เข็มขัดให้ใช้เข็มขัดทำด้วยด้ายถักสีกากีหรือหนังสีน้ำตาล๕. รองเท้า ถุงเท้าให้ใช้รองเท้าหุ้มส้น หรือหุ้มข้อหนังหรือวัตถุเทียมหนังสีดำหรือสีน้ำตาลไม่มีลวดลาย ถุงเท้าสีเดียวกับรองเท้า๖. เครื่องหมายสังกัดให้มีเครื่องหมายสังกัดติดที่ปกเสื้อ๗. ป้ายชื่อพนักงานให้ติดที่อกเสื้อเบื้องบนด้านขวารายละเอียดตามแบบแนบท้ายระเบียบนี้ข. พนักงานหญิง๑. เสื้อ ให้ใช้เสื้อได้สองแบบแบบที่หนึ่ง เสื้อคอเชิ้ตสีขาวผ่าอกตลอดตัวเสื้อแขนยาวรัดข้อมือหรือแขนสั้นเหนือข้อศอกเล็กน้อยและให้สวมโดยสอดชายเสื้อไว้ในขอบกระโปรงแบบที่สอง ให้ใช้เสื้อแขนสั้นคอแบะสีขาวปล่อยชายออกนอกขอบกระโปรงความยาวคลุมทับสะโพกบนและให้สวมโดยปล่อยชายเสื้อทับกระโปรง หรือคาดเข็มขัดทับเอวเสื้อในโอกาสไปงานพิธีให้ใช้เสื้อแบบที่หนึ่งโดยใช้เสื้อเชิ้ตแขนยาวผูกเนกไทสีดำเงื่อนกลาสีสอดชายไว้ภายในเสื้อใต้ดุมเม็ดที่สอง๓. กระโปรง กางเกงให้ใช้กระโปรงหรือกางเกงสีน้ำเงินเข้มได้ สามแบบแบบที่หนึ่ง กระโปรงยาวปิดเข่า ปลายบานเล็กน้อยแบบที่สอง กระโปรงมีตะเข็บหน้าสองตะเข็บตะเข็บหลังสองตะเข็บยาวครึ่งเข่า ปลายบานเล็กน้อยแบบที่สาม กางเกงขายาวแบบสุภาพในโอกาสไปงานพิธีให้ใช้กระโปรงแบบที่หนึ่งหรือแบบที่สองสำหรับแบบที่สามให้ใช้สำหรับการปฏิบัติงานสนาม๔. เข็มขัดให้ใช้เข็มขัดได้สองแบบแบบที่หนึ่ง ใช้คาดทับกระโปรงโดยใช้เข็มขัดด้ายถักสีน้ำเงินเข้มแบบที่สอง ใช้คาดทับเสื้อโดยใช้เข็มขัดผ้าสีเดียวกับสีเสื้อ กว้าง ๒.๕ เซนติเมตร หัวสี่เหลี่ยมผืนผ้า๕. รองเท้า ถุงเท้าให้ใช้รองเท้าหุ้มส้น หรือรัดส้นหนังหรือวัตถุเทียมหนังสีดำ แบบปิดปลายเท้า ไม่มีลวดลาย ส้นสูงไม่เกิน ๑๐ เซนติเมตร๖. เครื่องหมายสังกัดให้มีเครื่องหมายสังกัดเช่นเดียวกับของพนักงานชาย๗. ป้ายชื่อพนักงานให้ใช้ป้ายชื่อเช่นเดียวกับของพนักงานชายรายละเอียดตามแบบแนบท้ายระเบียบนี้(๒) เครื่องแบบพิธีการก. เครื่องแบบปกติขาว ประกอบด้วย๑. หมวกพนักงานชาย ให้ใช้หมวกทรงหม้อตาลสีขาวกระบังหน้าทำด้วยหนัง หรือวัตถุเทียมหนังสีดำพนักงานหญิง ให้ใช้หมวกทำด้วยสักหลาดสีขาวพับปีกด้านข้างทั้ง ๒ ด้าน ปลอกหมวกทำด้วยผ้าสีขาว๒. เสื้อพนักงานชาย ให้ใช้เสื้อนอกคอปิดสีขาวและบนบ่าเสื้อประดับอินทรธนูแข็งพนักงานหญิงให้ใช้เสื้อนอกคอแบะสีขาวแบบคอป้านแขนยาวถึงข้อมือ สวมทับเสื้อเชิ้ตคอพับแขนยาวสีขาวผูกเนกไทสีดำเงื่อนกลาสี๓. อินทรธนูให้มีอินทรธนูแข็ง ยาวตามความยาวของบ่าพื้นสักหลาดหรือเสิร์จสีน้ำเงินเข้มติดทับเสื้อเหนือบ่าทั้งสองข้างจากไหล่ไปคอด้านคอปลายมนติดดุมโลหะสีทองตราพระแม่ธรณีบิดมวยผมขนาดเล็กอินทรธนูมีแถบสีทองและช่อดอกสัตตบงกชตามระดับของพนักงาน๔. กางเกง กระโปรงพนักงานชายให้ใช้กางเกงแบบราชการสีขาวขายาวไม่พับปลายขาพนักงานหญิงให้ใช้กระโปรงสีขาวยาวปิดเข่าปลายบานเล็กน้อยหรือกะโปรงสีขาวตีเกล็ดด้านหน้าสองเกล็ดและด้านหลังสองเกล็ดยาวปิดเข่าปลายบานเล็กน้อย๕. รองเท้า ถุงเท้าพนักงานชาย ให้ใช้รองเท้าหุ้มส้นหนังหรือวัตถุเทียมหนังสีดำ ถุงเท้าสีดำพนักงานหญิง ให้ใช้รองเท้าหุ้มส้นหนังหรือวัตถุเทียมหนังสีดำ แบบปิดปลายเท้าไม่มีลวดลาย ส้นสูงไม่เกิน ๑๐ เซนติเมตรถุงเท้ายาวสีเนื้อ๖. เครื่องหมายสังกัดพนักงานชาย ให้มีเครื่องหมายสังกัดติดที่คอเสื้อนอกพนักงานหญิงให้มีเครื่องหมายสังกัดติดที่ปกเสื้อนอกรายละเอียดตามแบบแนบท้ายระเบียบนี้ข. เครื่องแบบเต็มยศลักษณะและส่วนประกอบเช่นเดียวกับเครื่องแบบปกติขาวเว้นแต่กางเกงหรือกระโปรงให้ใช้ผ้าสักหลาด หรือเสิร์จสีดำประดับเครื่องราชอิสริยาภรณ์รายละเอียดตามแบบแนบท้ายระเบียบนี้ข้อ ๖ การประดับดุมเสื้อเครื่องราชอิสริยาภรณ์หรือแพรแถบย่อของเครื่องราชอิสริยาภรณ์หรือเครื่องราชอิสริยาภรณ์ให้ถือปฏิบัติตามระเบียบสำนักนายกรัฐมนตรีว่าด้วยการประดับเครื่องราชอิสริยาภรณ์ไทยข้อ ๗ การสวมหมวก ให้สวมในโอกาสอันควรและเพื่อปฏิบัติให้เป็นไปตามหลักความปลอดภัยให้พนักงานใช้หมวกกันภัยเป็นส่วนหนึ่งของเครื่องแบบปฏิบัติงานได้ประกาศณ วันที่ ๒๘ กันยายน พ.ศ. ๒๕๔๔ชวนพิศ ธรรมศิริผู้ว่าการการประปานครหลวง[เอกสารแนบท้าย]๑. เครื่องแบบปฏิบัติงาน พนักงานชาย แบบที่หนึ่ง(แขนยาว)๒. เครื่องแบบปฏิบัติงาน พนักงานชาย แบบที่หนึ่ง(แขนสั้น)๓. เครื่องแบบปฏิบัติงาน พนักงานชาย แบบที่สองแบบตรวจการ๔. เครื่องแบบพิธีการ เครื่องแบบปกติขาว (ชาย)๕. เครื่องแบบพิธีการ เครื่องแบบเต็มยศ (ชาย)๖. เครื่องแบบปฏิบัติงานพนักงานหญิง แบบที่หนึ่ง(แขนยาว)๗. เครื่องแบบปฏิบัติงานพนักงานหญิง แบบที่หนึ่ง(แขนสั้น)๘. เครื่องแบบปฏิบัติงานพนักงานหญิง แบบที่สอง๙. เครื่องแบบพิธีการ เครื่องแบบปกติขาว (หญิง)๑๐. เครื่องแบบพิธีการ เครื่องแบบเต็มยศ (หญิง)๑๑. เครื่องหมายบนอินทรธนูแข็ง เครื่องแบบพิธีการ๑๒. เครื่องหมายบนอินทรธนูอ่อนเครื่องแบบปฏิบัติงาน(ดูข้อมูลจากภาพกฎหมาย)อัมภิญา/พิมพ์๑๖มกราคม ๒๕๕๑หทัยภัทร/ตรวจ๔กุมภาพันธ์ ๒๕๕๑[๑]ราชกิจจานุเบกษา เล่ม ๑๑๘/ตอนพิเศษ ๑๓๑ ง/หน้า ๓๐/๒๘ ธันวาคม ๒๕๔๔